Document ID: /roh_data/filtered/fineweb-2-filterrobots_roh.jsonl.gz/64077

Questa stad ha la vischnanca da Bever survegnì per ses flum – il Beverin – il label «Perla d’aua Plus». Quest label è in premi, ma el oblighescha er. Vul dir, la vischnanca da Bever ha dà a sasezza la lezia da mantegnair il flum uschè oriund sco el è, e da perscrutar tge che viva insumma lung a la riva dal flum Beverin. Quel è scientificamain numnadamain in flatg alv sin la carta Svizra. Il Beverin è unic ed oriund e perquai è el oravant tut per biologs e zoologs magari interessant ed era ina perla.
17 scienziads da l’entira Svizra as han deditgà trais dis als mamifers – ditg pli precis, a las mieurs.